Σέου

Ο Σέου Χαν (πορτογαλικά: Shéu Han, γεννημένος στις 3 Αυγούστου 1953), περισσότερο γνωστός ως Σέου (πορτογαλικά: Shéu), είναι Πορτογάλος πρώην ποδοσφαιριστής, ο οποίος αγωνιζόταν ως κεντρικός μέσος. Αγωνίστηκε αποκλειστικά για λογαριασμό της Μπενφίκα κατά τη διάρκεια της, συνολικής διάρκειας 17 ετών, επαγγελματικής αγωνιστικής καριέρας του. Επίσης, διετέλεσε υπηρεσιακός προπονητής της τελευταίας, το 1999.

 Ο Σέου, ο οποίος είναι κινεζικής καταγωγής, γεννήθηκε στο Ινασσόρο της Πορτογαλικής Μοζαμβίκης. Κατέφθασε στην Πορτογαλία το 1970, εντασσόμενος στα τμήματα υποδομής της ΣΛ Μπενφίκα, με την πρώτη ομάδα της οποίας και πραγματοποίησε το ντεμπούτο του τον Οκτώβριο του 1972,, ωστόσο κατέστη βασικό στέλεχος του συλλόγου παρά μόνον τρεις σεζόν αργότερα. Ο Σέου παρέμεινε στη Λισαβόνα έως το τέλος της αγωνιστικής καριέρας του, φτάνοντας, μάλιστα, να διατελέσει αρχηγός της ομάδας από το 1987 έως το 1988. Αποτέλεσε σημαντικό στέλεχος της ομάδας του συλλόγου η οποία κατέκτησε, συνολικά, εννέα φορές το πρωτάθλημα της Πριμέιρα Λίγκα, καθώς και έξι φορές το εγχώριο κύπελλο. Επιπλέον, ο Σέου αγωνίστηκε στον Τελικό του Κυπέλλου ΟΥΕΦΑ του 1983, όπου η Μπενφίκα ηττήθηκε από την ΡΣΚ Άντερλεχτ με συνολικό σκορ 1–2, με τον ίδιο να πετυχαίνει το τέρμα της ομάδας του κατά τη διάρκεια της επαναληπτικής αναμέτρησης η οποία διεξήχθη στη Λισαβόνα, ενώ, παράλληλα, βοήθησε την μοναδική ομάδα της καριέρας του να φτάσει ως τον Τελικό του Ευρωπαϊκού Κυπέλλου της σεζόν 1987–88, όπου, ωστόσο, ηττήθηκε κατά τη διάρκεια της διαδικασίας των πέναλτι, με αντίπαλο την ΠΣΦ Αϊντχόφεν. Αποσύρθηκε από την ενεργό αγωνιστική δράση έχοντας πραγματοποιήσει, συνολικά, 349 συμμετοχές σε αγώνες πρωταθλήματος, με μόλις έναν, επίσης μέσο, να τον ξεπερνά ως προς τον συγκεκριμένο αριθμό συμμετοχών, τον έτερο θρύλο του συλλόγου και συμπατριώτη του, Μάριο Κολούνα. Έπειτα από την αποχώρησή του από την ενεργό αγωνιστική δράση τον Μάιο του 1989, ο Σέου κατέστη προπονητής, εργαζόμενος ως βοηθός προπονητή στην Μπενφίκα, ενώ, παράλληλα, εργάστηκε και σε αριθμό άλλων διοικητικών θέσεων εντός του συλλόγου για χρονικό διάστημα μεγαλύτερο των δύο δεκαετιών. Τον Μάιο του 1999, έπειτα από την απομάκρυνση του Γκρέιαμ Σούνες από την τεχνική ηγεσία του συλλόγου, ανέλαβε χρέη υπηρεσιακού προπονητή.Ο Σέου αποχώρησε από την θέση του ως τεχνικό γραμματέας έπειτα από την ολοκλήρωση της σεζόν 2017-18, ωστόσο, ο ίδιος, παρέμεινε στο Εστάντιο ντα Λουζ, εντός του οργανογράμματος του συλλόγου. Ο Σέου πραγματοποίησε, συνολικά, 24 διεθνείς συμμετοχές με τα χρώματα της Εθνικής Πορτογαλίας, κατά τη διάρκεια των οποίων πέτυχε, συνολικά, ένα τέρμα. Πραγματοποίησε το διεθνές ντεμπούτο του κατά τη διάρκεια ήττας με σκορ 1–3 απέναντι στην Ιταλία, φιλική αναμέτρηση η οποία διεξήχθη στο Τορίνο, στις 7 Απριλίου 1976, ενώ πραγματοποίησε την τελευταία διεθνή συμμετοχή του κατά τη διάρκεια αναμέτρησης η οποία έληξε με τελικό ισόπαλο αποτέλεσμα 1–1 με αντίπαλο την Ελβετία, στη Βέρνη, στις 29 Οκτωβρίου 1986, στα πλαίσια των Προκριματικών του Ευρωπαϊκού Πρωταθλήματος του 1988.Επίσης, ο Σέου υπήρξε μέλος της ομάδας της Εθνικής Πορτογαλίας η οποία συμμετείχε στην προκριματική φάση του Ευρωπαϊκού Πρωταθλήματος του 1984, ωστόσο δεν υπήρξε μέλος της αποστολής η οποία έλαβε μέρος στην τελική φάση της διοργάνωσης, και η οποία έφτασε έως την ημιτελική φάση. Μπενφίκα Πριμέιρα Ντιβιζάο: 1972–73, 1974–75, 1975–76, 1976–77, 1980–81, 1982–83, 1983–84, 1986–87, 1988–89 Τάσα ντε Πορτουγάλ (6): 1979–80, 1980–81, 1982–83, 1984–85, 1985–86, 1986–87 Σουπερτάσα Κάντιντο ντε Ολιβέιρα (2): 1980, 1985 Τάσα ντε Όνρα (6) Ευρωπαϊκό Κύπελλο: Φιναλίστ τη σεζόν 1987–88 Κύπελλο ΟΥΕΦΑ: Φιναλίστ τη σεζόν 1982–83 (Πορτογαλικά) Σέου στο ForaDeJogo (Πορτογαλικά) Σέου: Στατιστικά προπονητή στο ForaDeJogo Σέου στην ιστοσελίδα National-Football-Teams.com (Αγγλικά) Στατιστικά με την Εθνική Πορτογαλίας στο Eu-Football